google/wiki40b huggingface dataset:
Staraja Ladoga

Staraja Ladoga er en landsby (selo) i Volkhov kommune i Leningrad oblast i Russland. Hos Snorre omtales byen som Aldeigjuborg. Stedet ligger ved elva Volkhov, sør for innsjøen Ladoga. Den er sammen med Novgorod en av Russlands aller eldste bosettinger, og Rurik brukte den antagelig som hovedstad før Novgorod. I dag er det en severdig liten russisk landsby, med en flott festning og flere gamle kirker til restaurering.
Sommeren 2003 var det stor fest i anledning stedets 1250-årsjubileum som Russlands første hovedstad (egentlig 1251 ettersom den ble grunnlagt i 753). Fra Norge deltok utøvere fra Steigen Sagaspill og representanter for Nordland fylkeskommune i dette jubileet.
Den hippokratiske ed

Den hippokratiske ed inneholder visse etiske retningslinjer og er tradisjonelt blitt avlagt av leger. Eden tilskrives tradisjonelt Hippokrates (450-377 f.Kr.) eller av en av hans studenter; imidlertid er den eldste i dag kjente skriftlige kilde som nevner dem fra Scribonius Largus (1. årh. e.Kr.).

Diskusjon

Den tradisjonelle eden forbyr eksplisitt abort og eutanasi (aktiv dødshjelp), samt doktor–pasient-forhold. Den krever konfidensialitet for pasientene (taushetsplikt).
«Steinene» som det vises til er nyresteiner eller gallesteiner. Fjerning av disse ble sett på som for vanskelig for allmennpraktikere, og ble derfor overlatt til spesialister.
Arikarakrigen

Arikarakrigen kalles de stridigheter som fant sted i 1823 mellom indianerfolket arikara på den ene side og U.S. Army og indianerfolket siouxer på den andre, i det nåværende South Dakota.

Stridighetenes utbrudd

Heftigheten i arikaraenes sterke reaksjon og angrep hadde handelspolitisk bakgrunn. Arikaraene spilte en nøkkelrolle i prærieindianernes handelsnettverk, som meglere og mellommenn, og de ville ikke at de amerikanske handelsmennene skulle få direkte tilgang til den nordlige præriens indianere.

Amerikansk straffeekspedisjon

En militære straffeekspedisjon under oberst Henry Leavenworth ble organisert. Straffeekspedisjonen bestod av 230 regulære soldater fra Sixth United States Infantry, 40 pelsjegere og 80 av Ashleys pelshandlere. Den 30. juli begynte de fremrykningen oppstrøms Missourifloden. Under fremrykningen forente 750 siouxkrigere seg med dem. Den 9. august angrep siouxene arikaraene, som flyktet tilbake til sine landbyer. Arméen innledet da en flere timers lang artilleribeskytning, som imidlertid hadde liten virkning på de velbefestede indianerlandsbyene og få arikaraer ble skadet. Etter at de ble blåst ild opphør, og det ble innledet forhandlinger, flyktet arikaraene nordover.

Arikaraene vender tilbake

Etter at straffeekspedisjonen hadde retirert vendte arikaraene tilbake og gjenoppbygde landsbyene.
Nord-Makedonias herrelandslag i håndball

Resultater i internasjonale turneringer

Nord-Makedonia er et nokså ferskt lag i håndballsporten med to deltagelser i VM og tre i EM. Deres beste plasseringer er 11.-plass i VM og 5.-plass i EM. Selv om det er et ferskt lag og de største prestasjonene ikke har kommet, har Nord-Makedonias herrelag i håndball tatt positive steg fremover. 
Resultatene som er vist under er kun konkurranser der Nord-Makedonia har deltatt. Turneringer de ikke har tatt del i er ikke ført opp.
Heterogomphus

Utseende

Store, svart, blanke biller. Som vanlig hos hornbiller er det stor forskjell mellom kjønnene hos de fleste artene, hannene er større, har et langt, krumt horn på hodet og en kraftig uthuling foran på pronotum, med to fremoverrettede tenner eller korte horn på toppen. Hunnene har én eller to knøler på hodet, men ikke horn. Det uthulede området foran på pronotum er hårete. Forleggen (protibia) har fire tenner på utsiden som er rettet skrått framover. Dekkvingene er tett punkterte men likevel blanke.
Minst én art utmerker seg ved at hannen og hunnen har ganske likt ytre utseende. Siden det er hannen som ser ut som en hunn av andre arter har denne fått navnet Heterogomphus effeminatus.

Levevis

Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

Utbredelse

Slekten er utbredt i Mellom- og Sør-Amerika.
Marcialonga 2013

Marcialonga 2013 var den 40. utgaven av Marcialonga. Rennet ble arrangert 27. januar 2013.
Josefine på skolen

Josefine på skolen er et videospill for barn som handler om kaninen Josefine og vennene hennes. Spillet ble gitt ut i 1998.
I spillet blir man med Josefine og vennen hennes Sofus på skolen. I spillet kan man lære ting som har med skole å gjøre, om bokstaver, matematikk, geografi og andre fag.
Bæst i test (album)

Bæst i test er et musikkalbum fra Dænsebændet, utgitt i 2004.
Revolusjon (tidsskrift)

Revolusjon er et marxist-leninistisk tidsskrift som opprinnelig ble utgitt av ML-gruppa Revolusjon. Siden 2007 har Kommunistisk Plattform stått som utgiver. Jan R. Steinholt har vært redaktør siden starten.
Bortsett fra marxistisk teori og analyse, legger tidsskriftet særlig vekt på faglig stoff og artikler om imperialisme og krig. Ideologisk fremstår tidsskriftet som knyttet til Den internasjonale konferansen av marxist-leninistiske partier og organisasjoner og gjengir regelmessig uttalelser og artikler fra denne internasjonale bevegelsen.
Den første utgaven av bladet kom i 1987. Flere kjente og mindre kjente personligheter hilste bladet da det feiret sitt 20-årsjubileum i 2007. Tidsskriftet markerte i 2017 sitt 30-årsjubileum.
Bladet utkommer med to nummer i året. Det har ISSN 1500-1849.
Svensk mesterskap på 100 km 2016

Svensk mesterskap på 100 km 2016 (ultraløp) ble arrangert 13. juli 2016, i Norrköping.
Allround-VM for veteraner, menn

Allround-VM for veteraner, menn (eng: Masters‘ International Allround Games) er et uoffisielt verdensmesterskap i hurtigløp på skøyter. Mesterskapet ble etablert i vintersesongen 1991/92 og arrangeres av International Masters’ Speed Skating Committee (IMSSC).
Løperne konkurrerer på distansene 500 meter, 1 000 meter, 1 500 meter, 3 000 meter og/eller 5 000 meter. Etter å ha gått alle de fire distansene i enten liten firkamp eller mini firkamp er det løperen med minst poeng etter sammenlagt av distansene som blir mester. Deltakerne er i alderen 30 år pluss og kalles veteraner.
Kjente tidligere deltagere inkluderer: Gaétan Boucher, Canada (1996, 1997), Rene Schöfisch, Tyskland (1997, 2002), Günter Traub, Tyskland (1999, 2000, 2002), André Hoffmann, Tyskland (2000), Erik Vea, Norge (2002, 2004, 2005, 2006, 2007, 2009, 2010, 2011, 2012, 2013, 2014, 2015, 2016), Paul Fitzgerald, Irland (2004), Atle Vårvik, Norge (2007, 2008, 2009, 2011, 2015), Roberto Sighel, Italia (2008, 2011, 2013), Thor Olav Tveter, Norge (2009, 2010, 2011, 2014), Ivar Njøs, Norge (2009), Martin Hänggi, Sveits (2010).
Gunnebo slott

Gunnebo slott ligger nordøst i Mölndal kommune, mellom Mölndal og Pixbo. 
Det ligger nær Rådasjön og Stensjön. Historien til Gunnebo kan følges tilbake til slutten av av 1300-tallet, da navnet første gang blir brukt om en storgård med tilhørende kvernhus. 
Det nåværende Gunnebo slott ble bygget av den rike kjøpmannen John Hall d.e., som i 1778 kjøpte Gunnebo for å bygge seg et sommerhus som sto i stil med at han var en av de rikeste mennene i Sverige. Det ble kalt «Rike Hall» i samtiden.
Slottsanlegget inneholder en hovedbygning i tre og et parkanlegg. Parken er en av de best bevarte i Sverige fra sin tid. Arkitekt var Carl Wilhelm Carlberg og mange av originaltegningene hans av Gunnebo er i dag i samlingene til Röhsska museet i Göteborg. Parken er åpen for alle og det blir arrangert guidede omvisninger inne i slottet.
Bedford

Beskrivelse

På 1800-tallet ble det etablert flere store ingeniørbedrifter her, men i dag er de fleste av disse nedlagt, og byen har slitt med økonomiske nedgangtider siden 1980-tallet. Likevel vokser byen raskere enn de fleste andre byer i England, og i begynnelsen av 2000-årene har flere nye store boligområder blitt påbegynt.
De fleste arbeidstakere som bosetter seg i byen pendler til London eller Milton Keynes, og Bedford er endestasjon for Thameslink og stoppested for Midland Mainline-tog.
Predikanten og forfatteren John Bunyan bodde i Bedford, hvor han også ble fengslet. Den siste henrettelsen i Storbritannia fant sted i Bedford fengsel.
Elven Great Ouse renner gjennom byens sentrum. Langs elvebredden ligger vakre hager i et område kjent som The Embankment.
Det finnes fire privatskoler i byen, alle drevet av den veldedige organisasjonen Harper Trust, som ble opprettet ved hjelp av en testamentarisk gave fra Bedfordborgeren William Harpur på 1500-tallet.
Grettislaug

Grettislaug (islandsk for Grettis bad) er en liten varm kilde på Reykir i Reykjaströnd på Island. Kilden er oppkalt etter Grettir Ásmundason, som skal ha tatt et bad der etter å ha svømt til fastlandet fra Drangey i cirka år 1000.
Grettislauger en liten, oval (cirka 4,5 x 3,75 m, med en dybde på cirka 80 cm) kilde forsvant etter en storm i 1934 og er for det meste restaurert og steinsatt (1992) av islendingen Jón Eiriksson. Det varme vannet, som holder omkring 42-43 grader celsius, kommer fra grunnen av kilden, som tilflytes av cirka 0,5 liter vann per sekund. Kilden har plass til ca. 10-20 personer samtidig.
Hermannstrasse

Hermannstrasse er en gate i Berlin som krysser gjennom bydelen Neukölln i nord-sørlig rekning og er cirka 2,6 kilometer lang.  Gaten ligger i bydelsområdet Neukölln.
Gaten går fra torget Hermannplatz i nord til jernbanestasjonen Bahnhof Berlin Hermannstrasse i sør. Under søndre del av gaten går U-bahnlinjen nummer 8.
Krigserstatning

Krigserstatninger er en kompensasjon og/eller betaling, som etter en krig gis til en seirende stat eller koalisjon fra en tapende stat eller koalisjon. Kompensasjonen er ment til å dekke skade eller tap oppstått i løpet av krigen.
For et spesifikt eksempel, se Versaillestraktaten.
Ralph Wien Memorial lufthavn

Navn

Lufthavnen er oppkalt etter Ralph Wien (1897–1930), storebror til den norsk-amerikanske flypionéren Noel Wien og medstifter av Wien Air Alaska i 1927. Ralph Wien var pilot ombord i et Bellanca som styrtet ved Kotzebue den 12. oktober 1930.

Fasiliteter og fly

Ralph Wien Memorial Airport dekker et areal på 600 ha og er utstyrt med to rullebaner. Rullebane 9/27 har et asfaltdekke på 1798 x 46 m (5900 x 150 ft) og rullebane 17/35 har grusdekke og måler 1181 x 27 m (3876 x 90 ft).
For den 12-månedersperioden som endte 11. april 2008 hadde lufthavnen 59 860 flyoperasjoner, en gjennomsnitt på 164 i døgnet fordelt på 62 % med generell flytrafikk, 33 % taxiflyvninger, 3 % kommersiell rutetrafikk og 2% militær flytrafikk. 52 fly har denne lufthavnen som base: 77 % av dem er enmotors- og 23 % flermotorsfly.
Sykling under Asialekene 1994

Sykling under Asialekene 1994. Sykling var en av flere sporter under de tolvte Asialekene som ble arrangert i Hiroshima i Japan. Sykkelkonkurransene ble avviklet i perioden 9. til 15. oktober 1994. Det var tre øvelser, to for menn og en for damer i landeveissykling og i banesykling var det fem for menn og to for kvinner.
Boutigny-Prouais

Lokalisering

Kommunen er geografisk plassert i krysningspunktet mellom de franske regionene Ile-de-France, Nedre Normandie og Centre-Val de Loire, kun 60 km vest for hovedstaden Paris. Den ligger mellom byene Houdan og Dreux, på grensen mellom departementene Eure-et-Loir og Yvelines.

Historie

Stedsnavnene Boutigny (Boteneium) og Prouais (Proeis) har blitt sporet tilbake til det ellevte århundre i offentlige arkiver i Eure-et-Loir departementet, men arbeidsverktøy som har blitt utgravt ved bredden av elven Opton og i Musse grenden kan dateres tilbake til forhistorisk tid og bekrefter at området har vært okkupert av menn siden antikken. 
Historien til de to tidligere kommunene er knyttet til hendelser i historien, med felles tragedier og ødeleggelser forårsaket av invasjoner, epidemier, sult, krig og klimaforhold. 
Fra det nittende århundre har kommunegrensene endret seg. I 1846, etter ordre fra kong Louis Philippe, ble kommunen Saint-Projét med grendene Le Mesnil-sur-Opton og Dannemarie forenet med Boutigny. I 1972 ble kommunene Prouais og Boutigny slått sammen og fikk navnet Boutigny-Proauis. Boutigny-Prouais gikk i 1998 inn i det interkommunale kommunefellesskapet i Houdan-regionen (Communauté de communes du pays houdanais.
Kulturhelt

Kulturhelt er en mytologisk helt som spesiell for en gruppe (kulturell, etnisk, religiøs og lignende) som endrer sine omgivelser eller verden ved oppfinnelse eller oppdagelse. En typisk kulturhelt kan bli gitt æren for oppdagelsen av ilden, eller jordbruket, sanger, tradisjon, lov eller religion, og er vanligvis den viktigste legendariske figuren til et folk, tidvis som grunnleggeren av det herskende dynasti som med rette eller urette har genealogi som peker tilbake til kulturhelten.
I en del kulturer er det dualistiske myter med to kulturhelter som arrangerer verden på et komplementært vis. Dualistiske kosmologier er til stede på alle kontinenter bosatt av mennesker og viser stort mangfold: de kan ha kulturhelter, men også demiurger (verdensskapere), eksempelvis dualistiske skapelsesmyter i det sistnevnte tilfellet, eller andre vesener; de to heltene kan konkurrere eller samarbeide; de kan bli oppfattet som nøytrale eller kontrastert som gode kontra onde; være av samme betydning eller adskilt som mektige kontra svake; være brødre (selv tvillinger) eller ikke være slektninger i det hele tatt.
I mange kulturer er den mytologiske figuren en kombinasjon av en luring og en kulturhelt. Som illustrasjon for dette stjal Prometheus i gresk mytologi ilden fra gudene for å gi den til menneskene.
I mange mytologier og trosforestillinger hos indianere i Nord-Amerika er det prærieulvens ånd som stjal ilden fra gudene (eller stjernene eller solen), og er mer av en luring enn en kulturhelt. Indianere fra sørøstlige delen av USA har på typisk vis sett på haren som luring/kulturhelt, og indianske stammer i nordvestlige USA mot Stillehavet har mytologiske fortellinger som har en ravn i denne rollen. I en del fortellinger stjeler ravnen ilden fra sin onkel beveren og gir den til sist til menneskene.
Den vestafrikanske edderkoppen Ananse er også forestilling om en luring som er utbredt på det afrikanske kontinent. Hos mayaene var heltetvillingene kulturhelter, mens Väinämöinen var finnenes kulturhelt i eposet Kalevala.
Carl Bildt

Bakgrunn

Carl Bildt stammer fra en dansk-norsk-svensk adelsslekt. Han er etterkommer etter Norges rikskansler Jens Bjelke.

Polirisk engasjement

Bildt studerte i Stockholm og ble i 1973 leder av studentforeningen til det konservative Moderata samlingspartiet. I perioden 1973–1976 var han partiets politiske sekretær, og fra 1976 til 1981 var han medlem av den borgerlige koalisjonsregjeringen, blant annet som statssekretær. 
Statsminister. I 1986 ble han valgt som partileder i Moderata samlingspartiet, og etter valget i 1991 dannet han en koalisjonsregjering med de tre andre borgerlige partiene. Denne regjeringen arbeidet for svensk EU-medlemskap, som ble en realitet i 1995. 
Etter valgnederlaget i 1994 ble Bildts regjering avløst av en sosialdemokratisk mindretallsregjering. Etter et nytt dårlig valg i 1998 gikk Bildt av som partileder. Siden da har han i hovedsak arbeidet med internasjonale oppgaver.
I 1995 overtok Bildt stillingen som det internasjonale samfunns Høye representant for Bosnia-Hercegovina, en post han hadde til 1997, og fra 1999 til 2001 var han FNs spesialobservatør for Balkan.

Wikileaks

I hemmelige amerikanske diplomatdokument fra Wikileaks i 2010 ble Carl Bildt beskrevet som ”sta”, ”arrogant” og ble ansett å ha ”begrenset politisk kompetanse”. Bildt ble også beskrevet som en som tror han har mer makt og innflytelse enn det han egentlig har, en ”medium size dog with big dog attitude”.

Utmerkelser

Bildt ble i 1992 hedret med storkors av Den Kongelige Norske Fortjenstorden.
Berøringsspenning

Forventet berøringsspenning

Forventet berøringsspenning er høyeste berøringsspenningen som antas å kunne opptre ved jordfeil i kretsen. Ved beregning av størrelsen på berøringsspenningen, legges det til grunn at jordfeilen opptrer uten overgangsresistans.
VM i rullestolcurling 2004

VM i rullestolcurling 2004 var det andre verdensmesterskapet i rullestolcurling som ble arranger. Konkurransen ble avholdt 19. – 24. januar 2004 i Sursee i Sveits.
Apotrophus

Utseende

En ganske stor, litt bred, rødbrun trebukk. Kroppen er bredest noe bak dekkvingenes rot. Hodet er lite, kjevene knapt forstørrede. Antennene er tynne og litt over halvparten så lange som kroppen. Pronotum er stort og bredt, nær dobbelt så bredt som langt, med rundede sider uten pigger. Dekkvingene er bredest noe bak roten, med stumpvinklede "skuldre", hver dekkvinge med to fine lengderibber. Beina er tynne og ikke spesielt lange, leggene med skarpe pigger.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Arten er utbredt i Brasil (delstatene São Paulo og Parana).
Hvithodetrane

Taksonomi

Det har tidligere vært vanlig å regne flere arter til slekten Grus, men Krajewski et al. (2010) demonstrerte at slekten var parafyletisk, noe som medførte at del Hoyo et al. (2014) i sitt nye ornitologiske bokverk, «HBW and BirdLife International Illustrated Checklist of the Birds of the World», valgte å flytte flere basale arter til andre slekter.

Beskrivelse

Hvithodetraner er stor fugler, men den tilhører de minste tranene. Den blir omkring 100 cm høy. Hannen veier cirka 3 280–4 870 g, og hunnen cirka 3 400–3 740 g. Vingespennet utgjør typisk 160–180 cm.
Arten minner mye om hvitnakketrane (Antigone vipio), men er fysisk mindre. Fjærdrakten er uniform mørk grå, men øvre del av halsen og hodet er hvitt. Arten har dessuten bar rød hud over øynene og i pannen. Øynene har oransje til rød iris. Ungfuglene er mer brune i fargen og har sort og hvit krone.

Utbredelse og habitat

Hvithodetraner er utbredt lengst sørøst i Sibir (Amur og Sakha), fra like nord for grensen mot Mongolia og Kina og nordover. Arten overvintrer hovedsakelig sør i Japan, i Sør-Korea og i det sørøstlige Kina.
Hvithodetraner habiterer våtmarksområder med lerkeskog som vokser i høyereliggende områder i hekketiden. Fugler som ikke hekker søker mot åpne våtmarksområder, gressland og jordbruksområder. I vintersesongen bruker arten også elvebredder, grunne innsjøer og rismarker med mer.
Per Pettersons bibliografi

Per Petterson (født 18. juli 1952 i Oslo) er en norsk forfatter og bibliotekar.
Denne artikkelen inneholder bibliografiske opplysninger om
Per Petterson. Den dekker både Pettersons egen produksjon, og
litteratur om forfatterskapet ført i
pennen av andre. Det er kun registrert
utgivelser på norsk. Avisartikler er
utelatt. Referansene er hentet fra Biblioteksøk, Oria, Idunn.no, Littforsk, Norart og Norbok.
Innførslene følger APA-formatet, 6. utgave. Noen av innførslene har også noter som beskriver innholdet.
Oude Maas

Natura 2000

Et 399 ha stort område er markert som Natura 2000-område. Det befinner seg i kommunene Albrandswaard, Barendrecht, Binnenmaas, Oud-Beijerland en Rotterdam.
.44 Magnum

Opprinnelse

.44 Magnum ble til ved eksperimentering med kraftigere ladninger i .44 Special. Ved å bruke tyngre kuler i høyere hastigheter enn fabrikkammunisjon fikk man bedre ytelse til bruk ved jakt. En av hjemmeladerne som holdt på med dette var Elmer Keith, som også var aktiv i forbindelse med utviklingen av .357 Magnum.
Keith overtalte Smith & Wesson og Remington Arms til å produsere en kommersielt tilgjengelig versjon av den nye høytrykkspatronen, samt kamre våpen for den. S&W var først ute med en prototype, Smith & Wesson Modell 29, men Sturm, Ruger var noen måneder tidligere på markedet med en .44 Magnum-versjon av sin Blackhawk-revolver. Direkte etterkommere etter disse modellene er fremdeles på markedet i dag, men det har også kommet mange andre våpen kamret for denne patronen. Det finnes også halvautomatiske pistoler som Desert Eagle i kaliberet. Det finnes kraftigere kalibre på markedet i dag, men .44 Magnum er fremdeles et populært kaliber.
Sensei

Sensei (先生) er et japansk ord som brukes for å henvise til lærere, professorer samt andre fagpersoner, som jurister og leger. Ordet brukes også for å vise respekt for noen som har oppnådd et visst nivå i å mestre en kunstform eller annen ferdighet.
Sensei er også en vanlig tittel i japansk kampkunst/selforsvar. Den høyest Dan-graderte eller lederen i en karateklubb er Sensei i klubben. (Dan står for grad av svart belte)
Turkaromia

Utseende

Ganske store, nokså robuste, langbeinte, ensfarget mørke trebukker med litt bronseaktig, metallisk glans. Antennene er omtrent så lange som kroppen, tynne. Pronotum er sekskantet. Dekkvingene er jevnbrede, hver dekkvinge med en fin lengderibbe. Beina er slanke og svarte.

Levevis

Larvene utvikler seg i ved av løvtrær.

Utbredelse

Slekten er utbredt i Sentral-Asia (Kasakhstan, Usbekistan, Tadsjikistan og Xinjiang-provinsen i Kina).
Dai Sato

Karriere

Dai Sato startet sin profesjonelle karriere i Kashiwa Reysol i 1990.
Vilhelm II av Württemberg

Konge av Württemberg

Onkelen kong Karl I døde i 1891 uten arvtagere, og Vilhelm overtok tronen som konge av Württemberg.
Til tross for at han hadde bodde i et land uten tilgang til havet, var Vilhelm II en skipsfartentusiast. Han hadde en visjon om at den voksende tyske flåten skulle kunne nå inn i landet, langs elvene. Kongen var et viktig ledd i stiftinga av Württembergischer Yacht Club (tidligere «Königlich Württembergischer Yatch-Club») i 1911.
Han fikk Wilhelmspalais bygget i hovedstaden Stuttgart. 
Han blei utnevnt til generalfeltmarskalk under første verdenskrig. I 1918 blei han avsatt sammen med de andre tyske regentene. Han var en populær monark, og blei derfor skuffa over den manglende støtten hos folket. Han hadde for vane å spasere uten livvakter med sine to hunder i offentlige parker i Stuttgart. Folk tiltalte ham som Herr König («herr konge»).
Familien Weizsäcker fikk økt rikdom og makt i Vilhelms regjeringstid.
Yara (navn)

Etymologi

Yara har opprinnelise i Iara, navnet på en vanngudinne eller nymfe i mytologien i folkegruppen Tupí i Brasil, og er dannet av y, «vann», og îara, «dame». Gudinnen hadde grønt hår og lys hud. Navnet er også brukt i betydningen «liten sommerfugl».
Yara har også persisk opprinnelse, og betyr «varme» eller «mot».
Jordi Savall

Liv og karriere

Savall studerte ved Conservatori Superior de Música de Barcelona. Han var elev av Wieland Kuijken i Belgia og fra 1968 av August Wenzinger i Basel. Savalls interesse for tidligmusikk førte ham til Wenzingers Schola Cantorum Basiliensis, som han overtok ledelsen av i 1974. Samme år grunnla han ensemblet Hespèrion XX (nå: Hespèrion XXI). Hesperion har spesialisert seg på tidligmusikk fra Den iberiske halvøya. I 1987 dannet Savall Capella Reial de Catalunya, et ensemble som har spesialisert seg på kirkemusikk fra middelalderen.
Gjennom opptredener over hele verden og en mengde innspillinger har Savall opparbeidet seg et ry som en betydelig fortolker av tidligmusikk og som musikkviter innen området. Han ble kjent for et større publikum gjennom den franske filmen Tous les Matins du monde (1991) der han spilte inn lydsporene til gambemusikken.
Fra 2009 har Savall vært gjestedosent ved Juilliard Historical Performance Program på Juilliard School i New York City.
Plateselskapet Alia Vox, som Savall startet i 1998, hadde i 2010 solgt mer enn 2 000 000 cd-er, ikke minst takket være Savalls nærvær i konsertsaler og medier og etableringer i 45 land.
Savall var gift med sopranen Montserrat Figueras (1942–2011). Barna Arianna og Ferran Savall er også musikere.
Harpunfiske under Stillehavslekene 1995

Harpunfiske under Stillehavslekene  1995. Harpunfiske var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var fjerde gangen som harpunfiske var med på programmet under stillehavslekene. Det var en individuell og en lagkonkurranser for menn. Fransk Polynesia ble beste nasjon, de vant begge  gullmedaljene.